સહમતનું કિરદાર નિભાવતી આલિયા એક સીધી સાદી વહુના રોલમાં પણ એકદમ ફિટ બેસે છે. યુનિવર્સિટીમાં ભણતી એક વીસ-બાવીસ વર્ષની યુવતીને સીધી જ લગ્ન કરી પાકિસ્તાન મોકલી દેવામાં આવે છે. જે ત્યાં રહીને ટ્રાન્સમીટર દ્વારા દરેક માહિતી ભારત મોકલે છે. ફિલ્મના વિઝ્યુઅલ મેળવવા ખાસ્સી મહેનત કરવી પડી છે તેમ કહેતાં મેઘના જણાવે છે કે, ૧૯૭૧ના સમયનું પાકિસ્તાન કેવી રીતે દર્શાવવું તે એક પડકાર હતો, પરંતુ હું પોતે પંજાબની છું માટે અને એક સમય એવો હતો કે જ્યારે પાકિસ્તાન અને પંજાબ એક હતા જેથી દરેક વસ્તુ ક્રિએટ કરી. એક વાત અમે સમજી ચૂક્યા હતા કે જેવંુ અહીં હતંુ તેવું જ ત્યાં પણ હતું. આર્મી પણ એક હતી. જેવી અહીં છાવણી છે તેવી જ ત્યાં પણ હતી. બસ, યુનિફોર્મ માટે અમારે ધ્યાન આપવાનું હતું, જ્યારે લોકેશન્સ માટે મલેરકોટલા શહેર બિલકુલ યોગ્ય હતું. ફિલ્મમાં નાની-નાની વાતોનું ખાસ ધ્યાન રાખવામાં આવ્યું છે. જેમ કે પાકિસ્તાનથી સિગ્નલ મોકલવાના હતા અને દરેક જાણકારી ટ્રાન્સમીટરથી જ મોકલવાની હતી. આવા સમયે દરેક વસ્તુ રિયલ લાગે તે જરૃરી હતંુ. જેના માટે એન્ટેનાની જરૃર હતી. માટે કપડાં સૂકવવાના તારનો ઉપયોગ કર્યો. રહી વાત સેલ્ફ ડિફેન્સની તો સહમત કોઈ ટ્રેનિંગ પ્રાપ્ત કરેલી યુવતી નહોતી અને તેને દસ બાર વિલનની ધોલાઈ પણ નહોતી કરવાની માટે તેની ખાસ તૈયારી કરવી ના પડી.